Heller ikke torsdag bliver en sommer dag i det nordjyske. Vi får i stedet temperaturer under 20 grader og rigeligt med vind.

Hvis man hader at svede og ikke gider solbriller, bliver torsdag en dag i særklasse. For alle os andre, er fornøjelsen mere afmålt. TV 2 Vejrets Jens Ringgård fortæller at temperaturen som et absolut maksimum kommer op på 18 grader, mens 16 også er at forvente mange steder. Samtidig bliver det blæsende i Jammerbugten kan vinden blive helt op til hård. I aften falder temperaturerne og vinden en smule, men ellers er billedet stort set uændret.